Bɣiɣ daɣen, ad asen-seččeɣ tagella d lmelḥ. Ẓriɣ-ten d wid iceffun I lxir, d at leqniɛa ittaṭṭafen deg wawal, izeggiren adrum ɣef uɣrum. Dwid ittcemmiren I yiɣalen, mi tɛeggḍeḍ ad k-id-ɣiten; ur k-ttaǧǧan deg tegnit n ṭṭiq Ad nzux nnuba-nneɣ; ad tt-nexdem deg taddartnneɣ. Ad slen akk yis-s leɛrac; ad as-cfun; ad tt-id-ttmektin yal aseggas. D tameɣra iwumi ara semmiɣ: tameɣra n yibawen ittewwayen.